Môžem na lieky  tlak užívať prípravky na očistu čriev a žalúdka.
Môžem užívať prípravky na prečistenie žalúdka a čriev ak užívam lieky na tlak a riedenie krvy.
Dobrý deň,
ďakujeme za Vašu otázku.
Vzhľadom na to, že neuvádzate dôvody pre ktoré chcete absolvovať očistu tráviaceho traktu, konkrétene produkty, ktoré by ste chceli užívať, ani užívané lieky, k vhodnosti ich podania sa neviem s určitosťou vyjadriť. Prípravky na prečistenie však môžu znížiť účinky užívaných liekov, niektoré produkty môžu taktiež zvýšiť riziko krvácania. Preto ich samovoľné podávanie neodporúčam. V prípade, že trváte na očiste, pre overenie vhodnosti sa poraďte s našimi kolegami v kamennej lekárni Dr. Max, prípadne s ošetrujúcim lekárom, ktorému je známy Váš celkový zdravotný stav.
Prajem pekný zvyšok dňa.
S pozdravom
PharmDr. Veronika Kiabová